
28. §
Informatīvais ziņojums "Par Krievijas Federācijas pensiju izmaksu Latvijā"
23-TA-2358
(U. Augulis, I. Alliks, K. Āboliņš, A. Lots, V. Valainis, A. Ašeradens, J. Batalauskis, R. Kozlovskis, A. Čakša, N. Mežviets, R. Bambals, I. Lībiņa-Egnere,  K. Melnis, A. Krauze, E. Siliņa)
· 1. Pieņemt zināšanai iesniegto informatīvo ziņojumu (dienesta vajadzībām) un atbildīgo institūciju pārstāvju sniegto informāciju.
· 2. Ārlietu ministrijai sagatavot un iesniegt Krievijas Federācijas pusei notu par Latvijas Republikas un Krievijas Federācijas līguma par sadarbību sociālās drošības jomā nepildīšanu attiecībā uz maksājumu, kas paredzēts Latvijā dzīvojošiem Krievijas Federācijas pensiju saņēmējiem, un pieprasīt paskaidrojumus un apliecinājumu veiktajām finanšu pārskaitījuma darbībām. 
· 3. Labklājības ministrijai izzināt situāciju Lietuvā un Igaunijā attiecībā uz analoģiskiem Krievijas Federācijas maksājumiem Lietuvā un Igaunijā dzīvojošiem Krievijas Federācijas pensiju saņēmējiem.
· 4. Labklājības ministrijai kopīgi ar Valsts kanceleju un Ārlietu ministriju, ja nepieciešams, iesaistot arī citas atbildīgās institūcijas, tostarp Vides aizsardzības un reģionālās attīstības ministriju, sagatavot un izplatīt vienotu vēstījumu, ka aizkavēšanās ar Krievijas Federācijas pensiju izmaksu notiek no Krievijas Federācijas nesaņemtu maksājumu dēļ, pensiju nesaņēmušās personas nepieciešamības gadījumā pēc palīdzības var vērsties dzīvesvietas pašvaldības sociālajā dienestā un ka valsts institūcijas jautājumu risina.
· 5. Labklājības ministrijai kopīgi ar Ārlietu ministriju sagatavot informāciju par aktuālo situāciju Krievijas Federācijas pensiju izmaksā, un labklājības ministram iesniegt to izskatīšanai Ministru kabineta 2023. gada 26. septembra sēdē. 

